สิ้นพระนักพัฒนา พระครูวิสุทธิปริยัตยานุกูล วัดไกลกังวล มรณภาพอย่างสงบ 
เมื่อวันที่ 18 ก.พ.2560 ผู้สื่อข่าวรายงานว่า พระครูวิสุทธิปริยัตยานุกูล ธรรมปาโล อายุ 77 ปี เจ้าคณะตำบลหัวหิน เขต 2 เจ้าอาวาสวัดไกลกังวล อ.หัวหิน จ.ประจวบคีรีขันธ์ ได้มรณภาพแล้วอย่างสงบท่ามกลางความโศกเศร้าของศิษยานุศิษย์ โดยจะมีพิธีรดน้ำศพ ในวันพรุ่งนี้ (19 ก.พ.) เวลา 16.00 น. ที่ศาลาอเนกประสงค์ วัดไกลกังวล ทางวัดได้ตั้งศพสวดอภิธรรมเป็นเวลา 15 วัน เพื่อขอพระราชทานเพลิงศพอีกครั้ง,พระครูวิสุทธิปริยัตยานุกูล เดิมชื่อ นายสวัสดิ์ จันทร์พรหมแก้ว อาชีพทำสวน บิดามารดาชื่อ นายเข่ง-นางช่วย จันทร์พรหมแก้ว เกิดเมื่อวันที่ 10 สิงหาคม พ.ศ.2483 ที่ ต.ถ้ำสิงขร อ.คีรีรัฐนิคม จ.สุราษฎร์ธานี อุปสมบทเป็นพระภิกษุเมื่อวันที่ 1 พ.ค.2506 ขณะอายุ 23 ปี ที่วัดรัษฎาราม จ.สุราษฎร์ธานี ได้รับฉายาว่า ธรรมปาโล จากนั้นได้ศึกษาเล่าเรียนพระธรรมวินัยอย่างเคร่งครัด ก่อนย้ายมาจำพรรษาที่วัดคลองวาฬ พระอารามหลวง จ.ประจวบฯ จนสอบได้นักธรรมเปรียญ 4 ประโยค เป็นครูสอนบาลีและได้รับการแต่งตั้งเป็นผู้ช่วยเจ้าอาวาสวัดคลองวาฬ เมื่อปี 2516 ต่อมาในปี 2536 พระครูอดุลบรรณสาร เจ้าอาวาสวัดไกลกังวล องค์แรก ได้มรณภาพลง จึงได้รับการแต่งตั้งให้มารักษาการแทนเจ้าอาวาส นานถึง 5 ปี จนถึงวันที่ 7 ส.ค.2541 ได้รับการเลื่อนชั้นเป็นพระครูชั้นเอก และเป็นเจ้าอาวาสวัดไกลกังวล จนถึงมรณภาพ,ตลอดเวลาเกือบ 20 ปี ที่พระครูวิสุทธิปริยัตยานุกูล เป็นเจ้าอาวาส ได้พัฒนาวัดจนเจริญรุ่งเรืองเป็นวัดพัฒนาตัวอย่าง ต่อมาท่านได้เข้ารักษาตัวจากโรคหอบหืด ก่อนมรณภาพลงอย่างสงบ.
พระครูวิสุทธิปริยัตยานุกูล ธรรมปาโล อายุ 77 ปี เจ้าคณะตำบลหัวหิน เขต 2 เจ้าอาวาสวัดไกลกังวล อ.หัวหิน ได้มรณภาพแล้ว โดยจะมีพิธีรดน้ำศพ วันที่ 19 ก.พ. เวลา 16.00 น. ที่ศาลาอเนกประสงค์ วัดไกลกังวล ตั้งศพสวดอภิธรรมเป็นเวลา 15 วัน
พระครูวิสุทธิปริยัตยานุกูล,มรณภาพ,วัดไกลกังวล,หัวหิน,ประจวบคีรีขันธ์